## **315 - Cynnwys Digidol - Oedran Bl.7 - 19 oed**

**Beirniad – Lowri Johnson**

**1af - Y Twmiaid**

Ffilm fer arswyd - mae’r Zombies yn cymryd dros y capel! Fe wnes i fwynhau y ffilm fer yma yn fawr - roedd wedi ei sgriptio yn dda, ei gyfarwyddo a’i olygu yn fedrus ac yn llawn arswyd. Dwi’n edrych ymlaen i weld mwy wrthoch chi a gweld be’ sy’n digwydd nesaf! Da iawn chi ac yn llawn haeddu’r wobr gyntaf.

**2il: Mared Elan Jones**

Fe wnes i wir fwynhau dysgu am dy gynefin, sef Pontarddulais yn y fideo yma. Mae’n amlwg dy fod yn angerddol am dy ardal ac fe wnes i ddysgu llawer o bethau am y Bont wrth wylio. Roedd yn fideo hwylus, cyfeillgar a diddorol. Da iawn ti!

**3ydd:**

**Blodyn / Leusa Roberts** -

Diolch am dy fideo am dy gynefin sef Caernarfon. Roedd yn ddiddorol iawn gweld y llefydd gwahanol yn yr ardal a ffeithiau. Fe wnes i fwynhau dysgu tafodiaith yr ardal! Mae’n amlwg dy fod wedi gwneud llawer o waith ymchwil ac fe wnes di roi hysbyseb wych i Gaernarfon a’r ardal. Da iawn!